02003O0005 — ET — 15.12.2020 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B EUROOPA KESKPANGA SUUNIS, 20. märts 2003, meetmete jõustamise kohta euro pangatähtede lubamatu reprodutseerimise vastu ning euro pangatähtede vahetamise ja ringlusest kõrvaldamise kohta (EKP/2003/5) (2003/206/EÜ) (ELT L 078 25.3.2003, lk 20)

Muudetud:









▼B

EUROOPA KESKPANGA SUUNIS,

20. märts 2003,

meetmete jõustamise kohta euro pangatähtede lubamatu reprodutseerimise vastu ning euro pangatähtede vahetamise ja ringlusest kõrvaldamise kohta

(EKP/2003/5)

(2003/206/EÜ)







▼M2

Artikkel 1

Mõisted

Käesolevas suunises kasutatakse järgmisi mõisteid:

1. „lubamatu reproduktsioon“ – otsuse EKP/2013/10 ( 1 ) artikli 2 lõikes 1 osutatud reproduktsioon, mis: a) ei vasta otsuse EKP/2013/10 artikli 2 lõikes 3 sätestatud kriteeriumidele ja mille suhtes ei kohjaldata erandit EKP või asjaomase RKP poolt otsuse EKP/2013/10 artikli 2 lõike 5 alusel; või b) rikub EKP autoriõigust euro pangatähtedele, näiteks mõjutab negatiivselt euro pangatähtede mainet;

2. „nõuetele mittevastav tegevus“ – lubamatute reproduktsioonide tootmine, omamine, transport, levitamine, müük, reklaamimine, import liitu ja tehingutes kasutamine või kasutamise katse.

▼B

Artikkel 2

▼M2

Meetmete rakendamine nõuetele mittevastava tegevuse peatamiseks

1. Kui RKP saab teada nõuetele mittevastavast tegevusest oma riigi territooriumil, peab ta EKP poolt koostatud standardse teatisega nõudma, et nõudeid rikkuv isik lõpetaks nõuetele mittevastava tegevuse ja et reproduktsiooni omav isik annaks selle kohastel juhtudel üle.

▼M2

1a. Kui RKP saab otseselt või kaudselt teada nõuetele mittevastavast tegevusest, sh elektroonilise vormi kaudu riigi URL domeeni kuuluvatel veebilehtedel (traadi või traadita ühendusega), või mis tahes muul viisil, mis võimaldab avalikku juurdepääsu lubamatule reproduktsioonile vabalt valitud kohast ja ajal, teavitab ta viivitamata EKPd. EKP poolt kehtestatud standardvormil peab RKP nõudma, et nõudeid rikkuv isik lõpetaks nõuetele mittevastava tegevuse. Seejärel teeb EKP kõik endast oleneva, et kõrvaldada lubamatu reproduktsioon elektroonilisest asukohast.

1b. EKP võib nõuda, et nõudeid rikkuv isik lõpetaks nõuetele mittevastava tegevuse ühes või mitmes liikmesriigis või liidust väljaspool. Kohastel juhtudel nõuab EKP, et reproduktsiooni omav isik annaks lubamatu reproduktsiooni üle.

1c. Enne käesolevas artiklis osutatud meetmete võtmist peab RKP teavitama EKPd ja EKP peab koordineerima kohaldatavaid meetmeid, et RKP või kohastel juhtudel EKP tegutseks meetmete kohaldamisel nõutava pädevuse raames.

▼B

2. Kui rikkuv pool ei täida lõike 1 alusel antud korraldust, teatab asjakohane RKP sellest viivitamata EKP-le.

▼M2

3. Rikkumise menetluse alustamise kohta teeb seejärel nõukogu määruse (EÜ) nr 2532/98 ( 2 ) artikli 3 lõike 1 alusel otsuse EKP juhatus või asjaomane RKP, mille tulemuseks võib olla sanktsioonide kohaldamine kooskõlas selle määrusega. Enne selle otsuse tegemist peavad EKP ja asjaomane RKP omavahel konsulteerima ning RKP peab EKP-le teatama, kas eraldiseisev rikkumise menetlus on algatatud või selle võib algatada riigi kriminaalseadustiku alusel ning kas esineb ka muu õiguslik alus nõuetele mittevastava tegevuse peatamiseks, näiteks autoriõiguse seadus. Kui rikkumise menetlus on juba algatatud või algatatakse see riigi kriminaalseadustiku alusel või esineb muu kohane õiguslik alus nõuetele mittevastava tegevuse peatamiseks, ei algatata rikkumise menetlust määruse (EÜ) nr 2532/98 alusel.

▼B

4. Kui EKP otsustab algatada määruse (EÜ) nr 2532/98 alusel menetluse rikkumise puhul, võib ta nõuda RKP-delt kohtumenetluste läbiviimist. Sellisel juhul annab EKP asjakohatele RKP-dele korralduse ja vajalikud volitused. Kõik kohtukulud kannab EKP. Vastavalt EKP või RKP tagab asjakohaseks või võimalikuks peetud ulatuses lubamatute reproduktsioonide ringlusest kõrvaldamise.

▼M2

5. Iseseisvalt tegutsedes võtab EKP käesolevas artiklis kirjeldatud meetmed, kui: a) nõuetele mittevastava tegevuse algpunkti ei ole võimalik mõistlikult tegutsedes kindlaks teha; või b) nõuetele mittevastav tegevus toimus või toimub mitme liikmesriigi territooriumil; või c) nõuetele mittevastav tegevus toimus või toimub tulevikus väljaspool liikmesriigi territooriumi.

Artikkel 3

Reproduktsioonide suhtes erandi kohaldamise taotlused

1. Erandi taotlusi kooskõlas otsuse EKP/2013/10 artikli 2 lõikega 5 käsitleb: a) asjaomane RKP EKP nimel, kui reproduktsioone tehti või tehakse tulevikus ainult selle liikmesriigi territooriumil; või b) EKP kõikidel otsuse EKP/2013/10 artikli 2 lõikes 5 osutatud juhtudel.

2. Kui RKP saab uudset liiki erandi taotluse, teatab ta EKP-le sellest taotlusest ja oma erandi andmise või sellest keeldumise kavatsusest. Kui EKP ja RKP vaated selles osas ei ühti, teeb otsuse EKP juhatus. Otsuse tegemisel võtab EKP juhatus arvesse pangatähtede komitee ja õiguskomitee seisukohti, eelkõige seisukohti asjaomase liikmesriigi eripärase olukorra kohta, kui see otsus mõjutab kogu euroala. EKP kogub saadud taotluste andmeid (olenemata taotluse adressaadist) ja taotlustele antud vastuseid ja teavitab RKPsid. EKP võib koondteavet aeg-ajalt avaldada.

▼M1

Artikkel 4

Kahjustatud ehtsate euro pangatähtede vahetamine

1. RKPd peavad otsuse EKP/2013/10 nõuetekohaselt rakendama ( 3 ).

2. Otsuse EKP/2013/10 rakendamisel, arvestades mis tahes seaduslikke piiranguid, võivad RKPd hävitada mis tahes kahjustatud euro pangatähed või nende osad, kui nende säilitamiseks või taotlejale tagastamiseks puudub õiguslik alus.

3. RKPd määravad ühe organi või asutuse, kes võtab vastu otsuseid kahjustatud euro pangatähtede vahetamise kohta otsuse EKP/2013/10 artikli 3 lõike 1 punktis b sätestatud juhtudel ja teatab sellest EKP-le.

▼B

Artikkel 5

Euro pangatähtede ringlusest kõrvaldamine

RKP-d teatavad nõukogu võimalikust otsusest euro pangatähtede tüübi või seeria ringlusest kõrvaldamise kohta siseriiklikes massiteabevahendites omal kulul vastavalt võimalikele juhatuse antud juhistele.

Artikkel 6

Suunise EKP/1999/3 muudatused

Käesolevaga tunnistatakse kehtetuks suunise EKP/1999/3 artiklid 1, 2 ja 4. Viiteid kehtetuks tunnistatud artiklitele tõlgendatakse viidetena käesoleva suunise artiklitele 2, 4 ja 5.

Artikkel 7˜

Lõppsätted

1. Käesolev suunis on adresseeritud osalevate liikmesriikide keskpankadele.

2. Käesolev suunis jõustub järgmisel päeval pärast Euroopa Liidu Teatajas avaldamist.